Blaze7451/Wiki-th-20250601 huggingface dataset:
อก

แผนภาพของแมลงดูดเลือด แสดงส่วนหัว อก และท้อง
อก (อังกฤษ: thorax) เป็นส่วนหนึ่งของร่างกายของสัตว์ที่อยู่ระหว่างศีรษะและท้อง1=ทรวงอก
ในสัตว์เลี้ยงลูกด้วยน้ำนม อกเป็นบริเวณของร่างกายที่เกิดจากกระดูกอก (sternum) , กระดูกสันหลังส่วนอก (thoracic vertebra) , และกระดูกซี่โครง (rib) นับตั้งแต่คอไปจนถึงกะบังลม แต่ไม่รวมถึงรยางค์บน (upper limb) อวัยวะที่สำคัญที่อยู่ภายในช่องอกเช่น หัวใจ, ปอด รวมถึงหลอดเลือดจำนวนมากมาย อวัยวะภายในช่องอกจะถูกปกป้องด้วยกระดูกซี่โครงและกระดูกอก
ไตรโลไบต์แบ่งร่างกายออกเป็น 3 ส่วนหลักๆ ได้แก่ หัว (cephalon) ซึ่งมีตา, ส่วนปาก และอวัยวะรับความรู้สึก เช่น หนวด (antennae) , ส่วนอกซึ่งแบ่งเป็นปล้องๆ (ในบางชนิด การเป็นปล้องช่วยให้สามารถม้วนตัวได้) , ส่วนหาง หรือ pygidium
สำหรับในแมลงและไตรโลไบต์ (trilobite) ซึ่งเป็นสัตว์ที่สูญพันธุ์ไปแล้ว อกเป็นส่วนหนึ่งของบริเวณหลักๆ 3 ส่วน (tagmata) ของร่างกายซึ่งแบ่งออกได้เป็นปล้องย่อยๆ อีกหลายปล้อง บริเวณนี้จะเป็นบริเวณที่มีปีกและขายึดเกาะหรือเป็นบริเวณแผ่นข้อต่อหลายแผ่นในไตรโลไบต์ ในแมลงส่วนใหญ่ อกจะแบ่งออกเป็น 3 ส่วน คือ prothorax, mesothorax, และ metathorax ในแมลงที่มีอยู่ในปัจจุบัน ส่วน prothorax จะไม่มีปีกแต่จะมีขาในตัวเต็มวัย ส่วนปีกจะมีอยู่บ้างในส่วนของ mesothorax และโดยทั่วไปจะอยู่ที่ metathorax แต่ปีกอาจจะลดรูป หรือเปลี่ยนแปลงไปทำหน้าที่เฉพาะ (เช่นในแมลงวัน ปีกในปล้อง metathorax จะลดรูปเป็นอวัยวะช่วยในการทรงตัวเล็กๆ ชื่อว่า halteres) แมลงในอันดับย่อย Apocrita ในอันดับแตนจะมีท้องปล้องแรกรวมกับ metathorax เป็นโครงสร้างที่เรียกว่า propodeum ดังนั้นแมลงในอันดับย่อยนี้ อกจะประกอบไปด้วย 4 ปล้อง เรียกส่วนอกใหม่ว่า mesosoma
ส่วนอกของแมลงสามารถแบ่งย่อยออกเป็นส่วนต่างๆ หลากหลาย ที่สำคัญได้แก่ส่วนหลัง (notum) , ส่วนข้าง (pleuron มีอยู่ข้างละ 1 อัน) , และส่วนท้อง (sternum) ในแมลงบางชนิดส่วนต่างๆ เหล่านี้จะประกอบด้วยแผ่นโครงกระดูกภายนอกอิสระ 1 อันหรือหลายอันโดยมีเยื่อแผ่นระหว่างกันเรียกว่า sclerites

**อ้างอิง**
  url-status=dead 

หมวดหมู่:กายวิภาคศาสตร์ของสัตว์
อัล-อิจญ์ติฮาด อัล-อิสลามียะห์

กลุ่มอิจญ์ติฮาด อัล-อิสลามี (Ijthihad al-Isalamiya,الاتحاد الإسلامية) เป็นขบวนการทางการเมืองในประเทศโซมาเลีย ก่อตั้งขึ้นในสมัยที่ประธานาธิบดีมุฮัมมัด สะอิด บารีปกครองประเทศอย่างเผด็จการในช่วง พ.ศ. 2534 – 2536 กลุ่มนี้ต้องการเปลี่ยนให้โซมาเลียเป็นรัฐอิสลาม
ความขัดแย้งระหว่างกลุ่มการเมืองต่างๆในโซมาเลียยังเกิดขึ้นอย่างต่อเนื่อง แม้ว่าสะอิด บารีจะหมดอำนาจไปเมื่อ พ.ศ. 2536 แล้วก็ตาม สหประชาชาติได้ส่งกองกำลังรักษาสันติภาพนำโดยสหรัฐอเมริกา ปากีสถาน และมาเลเซียเข้าไปรักษาการณ์ในโซมาเลีย ความไม่พอใจทหารสหรัฐทำให้ชาวโซมาเลียในกรุงโมกาดิชูลุกฮือขึ้น เกิดการสู้รบนาน 15 วัน กลุ่มอิจญ์ติฮาดถูกกล่าวหาว่าอยู่เบื้องหลังเหตุการณ์นี้ 
กลุ่มอิจญ์ติฮาดยังถูกกล่าวหาอีกว่าเป็นกลุ่มที่สนับสนุนและเข้าแทรกแซงชนกลุ่มน้อยมุสลิมในเอธิโอเปียระหว่าง พ.ศ. 2539 – 2540 และอยู่เบื้องหลังการลักพาตัวเจ้าหน้าที่กาชาดสากล 8 คนในโซมาเลียเมื่อ พ.ศ. 2541 รวมถึงการโจมตีชาวยิวในเคนยา กลุ่มนี้ถูกจัดให้เป็นกลุ่มก่อการร้ายโดยรัฐบาลสหรัฐอเมริกาเมื่อ 5 ธันวาคม พ.ศ. 2544

**อ้างอิง**
- ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550 หน้า 126 -127
หมวดหมู่:ก่อตั้งในปี พ.ศ. 2537
หมวดหมู่:สิ้นสุดในปี พ.ศ. 2549
หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศโซมาเลีย
เตียวสิ้ว

เตียวสิ้ว (w=Chang Hsiu) เป็นหลานของเตียวเจ เตียวสิ้วเป็นเจ้าเมือง 4 หัวเมืองได้แก่ เกียมแฮ อันจงก๋วน เตงเชีย และ อ้วนเซีย
มีกาเซี่ยงเป็นที่ปรึกษา และได้ส่งเตียวต๊กลูกชายของตนไปดูแลเมืองเตงเชียแทนตน  โดยมีเลียวตู้เป็นที่ปรึกษา อยู่ที่เมืองเตงเชียด้วย ขณะที่โจโฉชอบบุกมาที่เมืองเตงเชียอยู่เรื่อยก็เลยให้เลียวตู้ช่วยป้องกันเมือง
เตงเชียและสามารถป้องกันเมืองเตงเชียไว้ได้ในที่สุดโจโฉก็จัดทัพไปบุกเมืองเตงเชียอีกเลียวตู้รายงานให้เตียวสิ้วว่าการรบกับโจโฉหลายครั้งไม่ดี และแนะนำให้เตียวสิ้วเป็นพันธมิตรกับโจโฉ
หมวดหมู่:บุคคลที่เกิดในคริสต์ศตวรรษที่ 2
ตีเยวสิ้ว
หมวดหมู่:เล่าเปียวและผู้เกี่ยวข้อง
หมวดหมู่:ตั๋งโต๊ะและผู้เกี่ยวข้อง
เทียหยก

เทียหยก (Cheng Yu; s=程昱) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ที่ปรึกษาคนสำคัญของโจโฉ ให้คำแนะนำที่เป็นประโยชน์แก่โจโฉหลายครั้ง เป็นผู้ใช้อุบายดึงตัวชีซีจากเล่าปี่ และเป็นคนแรกที่สังเกตเห็นว่าเรือเสบียงของอุยกายที่มาสวามิภักดิ์มีพิรุธ ซึ่งความจริงเป็นเรือเชื้อเพลิงของอุยกายที่ใช้เอาทัพเรือโจโฉตามอุบายของจิวยี่

**ครอบครัว**
ลูกชาย เทียบู

**การรบที่สำคัญ**
1.ยุทธการปราบลิโป้
2.ยุทธการกัวต๋อ
3.ยุทธนาวีเซ็กเพ็ก

**เข้ารับราชการ**
เทียหยกนั้นเข้ารับราชการตามคำเชิญของซุนฮก ร่วมกับกุยแก หมันทอง ลิยอย อิกิ๋ม มอกาย เล่าหัว และ เตียนอุย
220
หมวดหมู่:ขุนนางของวุยก๊ก
หมวดหมู่:ข้าราชการของโจโฉ
หมวดหมู่:ผู้ดำรงตำแหน่งทางการเมืองในมณฑลชานตง
กว่าจะรู้ว่ารัก(เพื่อน)

กว่าจะรู้ว่ารัก(เพื่อน) (Niji no Megami) หรือ Rainbow Song เป็นภาพยนตร์ แนวรักโรแมนติก จากประเทศญี่ปุ่น ผลงานการกำกับโดย นาโอโตะ คูมาซาวะ ออกฉายในปี พ.ศ. 2549 ในประเทศญี่ปุ่น

**เรื่องย่อ**
โทโมยะ เคยแอบชอบเพื่อนของ อาโออิ มาก่อน จึงขอร้องให้เธอช่วยไปขอเบอร์โทรศัพท์มาให้ แต่ก็ไม่ได้เบอร์มา เพราะเพื่อนของเธอไม่ชอบ ต่อมา โทโมยะ จึงกลายเป็นเพื่อนกับ อาโออิ และมาช่วยเธอทำหนังที่เธอเรียนอยู่ และเมื่อเธอเรียนจบ เธอก็ได้ทำงานในกองถ่าย แต่ว่าก็ได้มีรุ่นพี่มาแนะนำให้เธอไปเรียนต่อ และให้ โทโมยะ เข้ามาทำงานแทน แต่ว่าเมื่อเธอขึ้นเครื่องบินไป เพื่อที่จะเรียนต่อ ก็มีอุบัติเหตุที่ไม่คาดคิดเกิดขึ้น.

**นักแสดง**

**นักแสดงหลัก**
 ฮายาโตะ อิชิฮาระ Hayato Ichihara ..... Tomoya Kishida- จูริ อูเอโนะ Juri Ueno ..... Aoi Sato- ยู อาโออิ Yû Aoi ..... Kana Sato- วากานะ ซากาอิ Wakana Sakai ..... Kyoko Asakura- อามิ ซูซูกิ Ami Suzuki ..... Sayumi Kubo- โชโกะ ไอดะ Shôko Aida ..... Chizuru Morikawa- ฟูมิโยะ โคฮินาตะ Fumiyo Kohinata ..... Yasujiro Sato- คูราโนซูเกะ ซาซากิ Kuranosuke Sasaki ..... Shinsuke Higuchi- ฮิโรยูกิ โอโนอูเอะ Hiroyuki Onoue ..... Jiro Hattori- เค ทานากะ Kei Tanaka ..... Gakuto Ogata

**นักแสดงอื่น**
 Tomohiro Kaku- Magy- Hidekazu Mashima- Miki Sakajou- Sakichi Satô- Emi Suzuki- Pierre Taki- Tomoko Tane- Ryosei Tayama- Machiko Washio- Satoshi Yamanaka

**รางวัล**
 2006 Hochi Film Awards : Won Hochi Film Award : Best Supporting Actress : Yu Aoi- 2007 Kinema Junpo Awards : Won Kinema Junpo Award : Best Supporting Actress : Yu Aoi- 2007 Mainichi Film Concours : Won Mainichi Film Concours : Best Supporting Actress : Yu Aoi

**แหล่งข้อมูลอื่น**
  เว็บไซต์อย่างเป็นทางการ date=2010-04-07 -  IMDb
หมวดหมู่:ภาพยนตร์ญี่ปุ่น
หมวดหมู่:ภาพยนตร์ชีวิต
หมวดหมู่:ภาพยนตร์รัก
หมวดหมู่:ภาพยนตร์ญี่ปุ่นที่ออกฉายในปี พ.ศ. 2549
ทรวงอก

กายวิภาคศาสตร์ของทรวงอก  
ทรวงอก หรือ หน้าอก (chest) เป็นส่วนหนึ่งของกายวิภาคศาสตร์มนุษย์และในสัตว์หลายชนิด ซึ่งบางครั้งเรียกว่า อก (thorax)

**กายวิภาคศาสตร์ของทรวงอก**
ภาพเอกซ์เรย์ของทรวงอกมนุษย์
หน้าอกของมนุษย์เพศชาย
ในสัตว์วงศ์ Hominidae ทรวงอกเป็นบริเวณของร่างกายที่อยู่ระหว่างคอและท้องทางด้านหน้าของร่างกาย รวมทั้งอวัยวะภายในและโครงสร้างอื่น ๆ ด้วย โครงสร้างส่วนใหญ่ถูกปกป้องและค้ำจุนโดยกระดูกซี่โครง, กระดูกสันหลัง และกระดูกโอบอก ส่วนประกอบในทรวงอกที่สำคัญมีดังนี้- อวัยวะ
** หัวใจ (heart)
** ปอด (lungs)- กล้ามเนื้อ
** กล้ามเนื้อเพคทอราลิส เมเจอร์ (pectoralis major)
** กล้ามเนื้อเพคทอราลิส ไมเนอร์ (pectoralis minor)
** กล้ามเนื้อทราพีเซียส (trapezius muscle)- โครงสร้างภายใน
** กะบังลม (diaphragm)
** หลอดอาหาร (esophagus)
** ท่อลม (trachea)
** ลิ้นปี่ (xiphoid process)- หลอดเลือดแดงและหลอดเลือดดำ
** หลอดเลือดแดงใหญ่เอออร์ตา (aorta)
** หลอดเลือดดำใหญ่ซุพีเรียร์เวนาคาวา (superior vena cava)
** หลอดเลือดดำใหญ่อินฟีเรียร์เวนาคาวา (inferior vena cava)
** หลอดเลือดแดงพัลโมนารี (pulmonary artery)- กระดูก
** เบ้าไหล่ ประกอบด้วยส่วนบนของกระดูกต้นแขน (humerus)
** กระดูกสะบัก (scapula)
** กระดูกอก (sternum)
** กระดูกสันหลังส่วนอก (thoracic vertebrae)
** กระดูกไหปลาร้า (collarbone)
** กระดูกซี่โครง (ribcage)
** ซี่โครงลอย (floating ribs)- โครงสร้างภายนอก
** หัวนม (nipple)
** ต่อมน้ำนม (mammary gland)- ส่วนท้องที่อยู่ในช่องอก (thoracic abdomen) เช่น กระเพาะอาหาร ไต ตับอ่อน ม้าม และหลอดอาหารส่วนล่าง

**อกในสัตว์ชนิดอื่น ๆ**
แผนภาพของแมลงดูดเลือด แสดงส่วนหัว อก และท้อง
ในแมลงและสัตว์ชนิดอื่นที่มีโครงกระดูกภายนอก บริเวณระหว่างส่วนหัวและท้องเรียกว่า อก (thorax)
ในสัตว์เลี้ยงลูกด้วยน้ำนมสี่ขา ต่อมน้ำนมและหัวนมจะอยู่ใกล้ ๆ กับขาหลัง ซึ่งไม่เป็นส่วนหนึ่งของอก ส่วนอวัยวะภายในอื่น ๆ ก็เหมือนกับมนุษย์เพียงแต่มีการเรียงตัวแตกต่างกัน

**การบาดเจ็บที่ทรวงอก**
การบาดเจ็บที่ทรวงอก (chest trauma, thoracic injury หรือ thoracic trauma) เป็นสาเหตุการเสียชีวิตถึงร้อยละ 25 ของสาเหตุการเสียชีวิตจากการบาดเจ็บทางกายภาพในสหรัฐอเมริกา

**อ้างอิง**

**ดูเพิ่ม**
 ช่องอก- เต้านม
คริส โจนนาว

คริสโตเฟอร์ จอห์น โจนนาว (Christopher John Joannou) เกิดเมื่อวันที่ 10 พฤศจิกายน ค.ศ. 1979 เป็นนักดนตรีชาวออสเตรเลีย เป็นที่รู้จักในฐานะมือเบส ประสบความสำเร็จกับวงอัลเทอร์เนทีฟร็อกที่ชื่อ ซิลเวอร์แชร์
โจนนาว เกิดที่ นิวคาสเซิล นิวเซาธ์เวลส์ เขามีน้องสาวฝาแฝด และพี่สาว เขาเป็นสมาชิกคนแรกในวงซิลเวอร์แชร์ที่ตัดผมยาวออกให้เป็นผมสั้น โจนนาวมีชื่อเล่นว่า ลัมเบอร์แจ็ก ตั้งโดยแฟนคลับซิลเวอร์แชร์ จากนิสัยรักต้นไม้ของเขาและชอบใส่เสื้อลายสก็อต โจนนาวมีเชื้อสายจากทางกรีก
ในสายมือกีตาร์เบส โจนนาวเป็นผู้ช่วยโปรดิวเซอร์ของวง เดอะเมสส์ฮอลล์ ให้กับอัลบั้ม Feeling Sideways และยังชนะรางวัล ARIA award winning จากอัลบั้ม Notes From A Ceiling

**อ้างอิง**
หมวดหมู่:นักดนตรีชาวออสเตรเลีย
หมวดหมู่:ซิลเวอร์แชร์
หมวดหมู่:ชาวออสเตรเลียเชื้อสายมาซิโดเนีย
หมวดหมู่:บุคคลจากนิวคาสเซิล (รัฐนิวเซาท์เวลส์)
หมวดหมู่:นักดนตรีจากนิวคาสเซิล (รัฐนิวเซาท์เวลส์)
เบน จิลลีส์

เบนจามิน เดวิด จิลลีส์ (Benjamin David Gillies) เกิดเมื่อวันที่ 24 ตุลาคม ค.ศ. 1979 เป็นนักดนตรีชาวออสเตรเลีย เป็นที่รู้จักในฐานะมือกลองวงอัลเทอร์เนทีฟร็อกที่ชื่อ ซิลเวอร์แชร์
จิลลีส์เกิดใน นิวคาสเซิล นิวเซาธ์เวลส์ ประเทศออสเตรเลีย ครอบครัวของจิลลีส์เป็นส่วนหนึ่งของเซิร์ฟไรเดอร์ฟาวเดชัน ที่ช่วยส่งเสริมทำความสะอาดน้ำในมหาสมุทร   เขาเป็นสมาชิกวง The Marching Koalas และเขาสอน คริส โจนนาวแห่งวงซิลเวอร์แชร์ให้เล่นเบสได้ภายใน 3 เดือน จิลลีส์ยังสามารถเล่นกีตาร์และเบสได้ด้วย
หมวดหมู่:นักดนตรีชาวออสเตรเลีย
หมวดหมู่:ซิลเวอร์แชร์
หมวดหมู่:บุคคลจากนิวคาสเซิล (รัฐนิวเซาท์เวลส์)
เดอะดิซโซซิเอทีฟส์

เดอะดิซโซซิเอทีฟส์ (The Dissociatives) เป็นวงดนตรีจากประเทศออสเตรเลีย ประกอบด้วยสมาชิก ดาเนียล จอห์นส แห่งวงซิลเวอร์แชร์ และโปรดิวเซอร์แด๊นซ์ ที่ชื่อ พอล แม็ก มีซิงเกิลแรกเปิดตัวคือเพลง "Somewhere Down the Barrel" สามารถขึ้นชาร์ทได้ใน 40 อันดับแรกของออสเตรเลีย โดยเข้าในสัปดาห์แรกเมื่อวันที่ 15 มีนาคม ค.ศ. 2004 และเป็นเพลงที่ถูกเปิดออกอากาศบ่อยที่สุดใน 5 อันดับแรกของสถานีวิทยุในออสเตรเลีย ซิงเกิลนี้ สามารถขึ้นที่อันดับ 8 ในสัปดาห์แรก ส่วนอัลบั้มแรก The Dissociatives ออกวางขายเมื่อวันที่ 4 เมษายน ค.ศ. 2004 ยอดขายติดใน 10 อันดับแรกของ ARIA album charts ในสัปดาห์แรก และก็ตกไปอย่างรวดเร็วในสัปดาห์ต่อมา 

**แหล่งข้อมูลอื่น**
  The Dissociatives website-  The Dissociatives myspace
หมวดหมู่:กลุ่มดนตรีสัญชาติออสเตรเลีย
หมวดหมู่:กลุ่มดนตรีป็อป
พาวเดอร์ฟิงเกอร์

พาวเดอร์ฟิงเกอร์ (Powderfinger) เป็นวงดนตรีอัลเทอร์เนทีฟร็อกจากออสเตรเลีย ฟอร์มวงในบริสเบน ออสเตรเลียในปี 1989 และตั้งแต่ปี ค.ศ. 1992 สมาชิกประกอบด้วย นักร้องนำ เบอร์นาร์ด แฟนนิง, มือกีตาร์ ดาร์เรน มิดเดิลตัน และ เอียน ฮอก, มือเบส โดย จอห์น คอลลินส์ และ มือกลอง จอน ค็อกฮิลล์
พาวเดอร์ฟิงเกอร์ประสบความสำเร็จจากสตูดิโออัลบั้มที่ 3 ที่ชื่อ Internationalist ในปี 1998 ตั้งแต่นั้นมาพวกเขามีเพลงดังอีกหลายเพลงและได้รับรางวัลหลายรางวัลรวมถึง 15 รางวัล ของแอเรียอวอร์ดส และมีอัลบั้มหลายอัลบั้มที่มียอดขายในระดับแพลตตินัม และอยู่ในอันดับ 100 อันดับของออสเตรเลยมิวสิกชาร์ท อัลบั้ม Odyssey Number Five ถือเป็นอัลบั้มที่ประสบความสำเร็จที่สุดของพาวเดอร์ฟิงเกอร์ มียอดขายในระดับ 8 แพลตตินัม และได้รับรางวัลแอเรียอวอร์ด 5 สาขา 

**อ้างอิง**
หมวดหมู่:กลุ่มดนตรีสัญชาติออสเตรเลีย
หมวดหมู่:กลุ่มดนตรีออลเทอร์นาทิฟร็อกสัญชาติออสเตรเลีย
หมวดหมู่:กลุ่มดนตรีที่ก่อตั้งในปี พ.ศ. 2532
วิกิพีเดีย:เสนอบทความคัดสรร/ซิลเวอร์แชร์

=== ซิลเวอร์แชร์**
ซิลเวอร์แชร์ ถูกเสนอเมื่อ 11 พฤษภาคม พ.ศ. 2551 และจะได้รับการพิจารณาภายในวันที่ 25 พฤษภาคม พ.ศ. 2551
 เสนอชื่อ ผู้ใช้:Sry85
สนับสนุน 
# สนับสนุนคับ --DoLKuNGBiGHEAD 16:42, 29 พฤษภาคม 2551 (ICT)
# ผมสนับสนุนด้วยครับ --Federalism 18:33, 1 มิถุนายน 2551(ICT)
คัดค้าน
#
#
เสนอแนะการปรับปรุง
# ไม่ทราบว่าทำไมบทความถึงใช้ปี ค.ศ. เป็นหลักครับ รบกวนช่วยชี้แจง เพราะส่วนตัวเห็นว่าควรใช้ปีพ.ศ. และหากต้องการใช้ ค.ศ. ควรมีป้ายหรือมีคำว่า ค.ศ. นำหน้า เพราะรู้สึกว่าทำให้ความ consistency นั้นลดลงไปพอสมควร ซึ่งบทความคัดสรรมักจะใช้อ้างอิงเป็นตัวอย่างสำหรับบทความอื่นๆ --Jutiphan | พูดคุย - 11:29, 11 มิถุนายน 2551 (ICT)
#* เพราะมีเรื่องของชื่อรางวัล เช่น งาน 2002 แอเรียอวอร์ดส ซึ่งเขาใช้ปี ค.ศ. ด้วย เป็นชื่อตั้งรางวัลด้วย ถ้าใช้เป็น พ.ศ. จะทำให้ให้ผู้อ่านสับสนเรื่องตัวเลข และจะแปลงปีของชื่อรางวัลก็คงไม่เหมาะสม --Sry85 11:34, 11 มิถุนายน 2551 (ICT)
#** รบกวนฝากติดป้าย ค.ศ. ด้วยละกันครับ ผมลองหาแต่ดันไม่อยู่หน้า วิธีใช้:แม่แบบ/แม่แบบแสดงข้อความ -_- จำไม่ได้ว่าชื่ออะไร --Jutiphan | พูดคุย - 11:38, 11 มิถุนายน 2551 (ICT)
#*** ใส่ป้ายแล้วครับ ไม่รู้ว่าเป็นอันที่ว่ารึเปล่า --Sry85 11:47, 11 มิถุนายน 2551 (ICT)
ร็อคแมน ZX ซีรีส์

ร็อคแมน ZX (ร็อคแมนเซ็คส์) (Rokkuman Zekusu) หรือ เมกาแมน ZX (Mega Man ZX) เป็นซีรีส์ภาคต่อชุดที่ห้าของเกมชุดร็อคแมน โดยดำเนินเนื้อเรื่องต่อเนื่อจากซีรีส์ ร็อคแมนซีโร่ ซีรีส์นี้ แตกต่างจากซีรีส์ภาคก่อน ตรงที่เปลี่ยนตัวเอกให้เป็นมนุษย์ และสามารถเลือกเล่นได้ว่าจะเล่นเป็นเพศหญิงหรือเพศชาย สำหรับซีรีส์นี้เป็นเกมที่เล่นบนเครื่องนินเทนโดดีเอส

**เนื้อเรื่องย่อ**

**ซีรีส์**
 ร็อคแมน ZX- ร็อคแมน ZX Advent- โน้ต: ในปี 2008 มีโครงการที่สาม ZX"C" แต่ถูกยกเลิกอย่างเงียบ ๆ

**โลหะมีชีวิตไลฟ์เมทัล**
โลหะมีชีวิตไลฟ์เมทัล (หรือ Bio Metals ในภาคอังกฤษ) เป็นวัตถุโบราณที่ขุดค้นพบตามที่ต่างๆ มีจิตใจเป็นของตัวเอง ว่า จะเลือกใครเป็นผู้สวมใส่
สร้างขึ้นจากข้อมูลของเหล่าผู้กล้าในอดีตของ นีโออาคาเดีย โดยมีเหตุผลคือ รำลึกถึงเหล่าผู้กล้าในอดีต ผู้สร้างคือ ซีเอล เกือบทุกชิ้น ยกเว้น Model W และ Model A

**ไฟล์:Icon model x.gif Model X**

**ไฟล์:Icon model z.gif Model Z**

**ไฟล์:Icon model h.gif Model H**

**ไฟล์:Icon model f.gif Model F**

**ไฟล์:Icon model l.gif Model L**

**ไฟล์:Icon model p.gif Model P**

**ไฟล์:Icon model w.gif Model V**

**ไฟล์:Icon model a.gif Model A**
ดูเนื้อหาเพิ่มเติมเกี่ยวกับการ Copy DNA ของศัตรูได้ที่ ระบบ Trans On System

**ระบบ R.O.C.K. System**
ระบบ R.O.C.K. System (หรือ M.E.G.A. System ในภาคเมกาแมน) ย่อมาจาก Rebirth Of Crystallized Knowledge System (หรือ Meta-Encapsulated Granule Awareness System ในภาคเมกาแมน) เป็นระบบที่ใช้เปลี่ยน Live Metals ให้เป็นชุดเกราะสวมใส่แก่ผู้ที่ถูกยอมรับจาก Live Metals และมีคุณสมบัติและความสามารถต่างกันไปตาม Live Metals แต่ละชิ้น โดยการกล่าวคำว่า Rock On
(หรือ Mega Merge ในภาคเมกาแมน) ถ้าเกิดจากการใช้ Live Metals 2 ชิ้น จะใช้การกล่าวคำว่า Double Rock On
(หรือ Double Mega Merge ในภาคเมกาแมน) แทน

**แหล่งข้อมูลอื่น**
  เว็ปไซด์ของ แคปคอม  date=2007-01-28  ผู้ผลิตเกมส์ 
*
ช่องอก

ช่องอก (thoracic cavity หรือ chest cavity) เป็นช่องว่างในร่างกายมนุษย์ (และสัตว์ชนิดอื่นๆ) ที่ถูกหุ้มด้วยผนังช่องอก (thoracic wall) (กระดูกทรวงอก รวมทั้งผิวหนัง กล้ามเนื้อ และพังผืด)

**องค์ประกอบ**
โครงสร้างที่อยู่ภายในช่องอก ได้แก่- โครงสร้างของระบบไหลเวียนโลหิต ได้แก่ หัวใจและหลอดเลือดใหญ่ เช่น หลอดเลือดแดงใหญ่เอออร์ตา (aorta) , หลอดเลือดแดงพัลโมนารี (pulmonary artery) และแขนงทั้งหมด, หลอดเลือดดำใหญ่ซุพีเรียร์เวนาคาวา (superior vena cava) , หลอดเลือดดำใหญ่อินฟีเรียร์เวนาคาวา (inferior vena cava) , หลอดเลือดดำพัลโมนารี (pulmonary veins) และหลอดเลือดดำอไซกอส (azygos vein)- โครงสร้างของระบบทางเดินหายใจ ได้แก่ ท่อลม (trachea) , หลอดลม (bronchi) , และปอด- โครงสร้างของระบบทางเดินอาหาร ได้แก่ หลอดอาหาร (esophagus)- ระบบต่อมไร้ท่อ ได้แก่ ต่อมไทมัส (thymus gland)- โครงสร้างของระบบประสาท ได้แก่ เส้นประสาทเวกัส (vagus) 1 คู่, และแนวปมประสาทซิมพาเทติก (sympathetic chain) 1 คู่- ระบบน้ำเหลือง ได้แก่ ท่อน้ำเหลืองอก (thoracic duct)
ช่องอกประกอบด้วยช่องว่างที่สำคัญ 3 ช่องที่ดาดด้วยมีโซทีเลียม (mesothelium) ได้แก่ โพรงเยื่อหุ้มปอด (pleural cavities) 1 คู่และถุงหุ้มหัวใจ (pericardial cavity) ส่วนประจันอก (mediastinum) เป็นโครงสร้างที่มีอวัยวะที่อยู่ตรงกลางของอกระหว่างปอด

**ขอบเขต**
ช่องอกแยกออกจากช่องท้อง (abdominal cavity) โดยกะบังลม (diaphragm) ทางเข้าช่องอก (thoracic inlet) เป็นขอบเขตบนสุดของช่องอกซึ่งเกิดจากการเรียงตัวของแมนูเบรียมของกระดูกอก (manubrium) ในด้านหน้า กระดูกซี่โครงคู่ที่ 1 ในด้านข้าง และกระดูกสันหลังในด้านหลัง

**ความสำคัญทางคลินิก**
หากช่องอกรั่วเปิดออกสู่ภายนอกได้ เช่นได้รับบาดเจ็บจากกระสุนปืนหรือถูกแทงด้วยมีด จะเกิดภาวะโพรงเยื่อหุ้มปอดมีอากาศ (pneumothorax) หรือมีอากาศเข้าไปอยู่ภายในช่องอก ซึ่งหากมีปริมาตรอากาศมากจะทำให้ปอดทั้งสองข้างแฟบ ซึ่งเป็นภาวะที่แพทย์ต้องดูแลอย่างใกล้ชิด

**ภาพอื่นๆ**

**แหล่งข้อมูลอื่น**
 thoracic+cavity- chest+wall- thoraxlesson3
หมวดหมู่:อก
เชิงกราน

เชิงกราน (pelvis) เป็นโครงสร้างกระดูกของร่างกายที่อยู่ปลายล่างของกระดูกสันหลัง จัดเป็นส่วนหนึ่งของโครงกระดูกรยางค์ (appendicular skeleton) กระดูกเชิงกรานประกอบด้วยกระดูกสะโพก (hipbone) , กระดูกใต้กระเบนเหน็บ (sacrum) , และกระดูกก้นกบ (coccyx) กระดูกสะโพกประกอบด้วยกระดูกย่อยๆ 3 ชิ้น ได้แก่ กระดูกปีกสะโพก (ilium) , กระดูกก้น (ischium) , และกระดูกหัวหน่าว (pubis) กระดูกปีกสะโพกเป็นกระดูกที่ใหญ่ที่สุดและเป็นส่วนบนสุด กระดูกก้นเป็นส่วนที่อยู่ด้านหลังเยื้องด้านล่าง และกระดูกหัวหน่าวเป็นส่วนหน้าของกระดูกสะโพก กระดูกสะโพก 2 ชิ้นจะมาเชื่อมกันทางด้านหน้าเป็นแนวประสานหัวหน่าว (symphysis pubis) และเชื่อมด้านหลังกับกระดูกใต้กระเบนเหน็บ เชิงกรานจะประกอบกันเป็นเบ้าของข้อต่อสะโพก เกิดเป็นกระดูกโอบรยางค์ล่าง (หรือรยางค์หลัง)

**ความแตกต่างระหว่างเพศ**
 ในเพศหญิง มุมใต้เชิงกราน (Infrapubic angle) จะเป็นมุมป้าน แต่ในเพศชายจะเป็นมุมแหลม- ทางเข้าเชิงกราน (Pelvic inlet) ในเพศชายจะมีลักษณะคล้ายหัวใจ แต่ในเพศหญิงจะกลมหรือรีกว่า- รอยเว้าไซแอติกใหญ่ (Greater sciatic notch) ในเพศชายแคบกว่า- เบ้าหัวกระดูกต้นขา (Acetabulum) ในเพศชายจะหันหน้าไปทางด้านข้าง แต่ในเพศหญิงจะหันไปทางด้านหน้า- กระดูกใต้กระเบนเหน็บในเพศหญิงจะเป็นรูปสามเหลี่ยมมากกว่า

**ชนิดของเชิงกราน**
เชิงกรานแบ่งตามลักษณะรูปร่างออกได้เป็น 4 แบบ- เชิงกรานแบบหญิง (gynaecoid pelvis) เป็นรูปแบบปกติของเพศหญิง มีลักษณะกลม และเส้นผ่านศูนย์กลางกว้าง- เชิงกรานแบบชาย (android pelvis) เป็นรูปแบบปกติของเพศชาย เป็นรูปหัวใจ- เชิงกรานแบบแอนโทรพอยด์ (anthropoid pelvis) มีเส้นผ่านศูนย์กลางในแนวหน้าหลังยาว- เชิงกรานแบบแพลติเพลลอยด์ (platypelloid pelvis) มีเส้นผ่านศูนย์กลางในแนวขวางยาวกว่า

**ภาพอื่นๆ**

**อ้างอิง**

**แหล่งข้อมูลอื่น**
 Pelvis-  Coccyx pain, tailbone pain, coccydynia (Peer-reviewed medical chapter, available free online at eMedicine)
หมวดหมู่:ระบบโครงกระดูก

หมวดหมู่:กระดูกแบน
สมเกียรติ วิทุรานิช

สมเกียรติ วิทุรานิช (Somkait Vituranich) เป็นนักเขียนบทภาพยนตร์ และผู้กำกับภาพยนตร์ชาวไทย

**ผลงาน**
 พ.ศ. 2532 คนทรงเจ้า (ผู้ช่วยผู้กำกับ)- พ.ศ. 2533 AIR AMERICA (ทีมงาน)- พ.ศ. 2534 วิถีคนกล้า (ผู้ช่วยผู้กำกับ)- พ.ศ. 2535 ฝากฝันไว้เดี๋ยว จะเลี้ยวมาเอา (กำกับ)  - พ.ศ. 2536 Heaven & Earth (ผู้ช่วยผู้กำกับภาพ)- พ.ศ. 2547 ไอ้ฟัก (Ai-Fak) - The Judgement (เขียนบท)- พ.ศ. 2550 มะหมา 4 ขาครับ (Ma mha 4 khaa khrap) - Mid Road Gang (เขียนบท-กำกับ)- พ.ศ. 2552 รักที่รอคอย (เขียนบท-กำกับ)- พ.ศ. 2555 ปู่ณัฐ (เขียนบท-กำกับ)- พ.ศ. 2557 แผ่นดินนี้มีรัก (กำกับ)- พ.ศ. 2559 ตามรอยพระราชาจากภูผาสู่มหานที (กำกับ)
*พ.ศ.​ 2562 ซีรีส์​ Sleep​less​ Society​ เรื่องบนเตียง​ (กำกับ)​

**แหล่งข้อมูลอื่น**
  หนังดี-  IMDb
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมดวหมู่:ผู้กำกับละครโทรทัศน์ชาวไทย
ชูเกซ

ชูเกซ (shoegaze) แต่เดิมเรียก ชูเกซซิง (shoegazing) บางครั้งรวมกันกับ "ดรีมป็อป" (dream pop) เป็นแนวดนตรีของออลเทอร์นาทิฟร็อกที่เกิดขึ้นในสหราชอาณาจักรช่วงปลายคริสต์ทศวรรษที่ 1980 ชูเกซซิงมีลักษณะเสียงร้องที่อันตรธานผสมกับเสียงมัว ด้วยเสียงกีตาร์จะใช้เสียงแตก เอฟเฟกต์หลากหลาย เสียงหอน และเสียงที่ดังกระหึ่ม คำว่า "shoegazing" ได้ถูกนิยามโดยสื่อมวลชนอังกฤษที่อธิบายถึงวงนิโอ-ไซเคเดลิก ที่ส่วนใหญ่มักจะยืนกันนิ่งไม่ไหวติง เอาแต่ก้มหน้าก้มตาเล่นเครื่องดนตรีของพวกเขาไปในขณะขึ้นแสดงบนเวที โดยไม่ได้สนใจสิ่งรอบข้าง ที่มักจะก้มหัวลง เพราะหนักในการใช้กีตาร์เอฟเฟกต์ในระหว่างการแสดงคอนเสิร์ต

**อ้างอิง**
หมวดหมู่:ดนตรีร็อก
หมวดหมู่:แนวเพลงออลเทอร์นาทิฟร็อก
กวนหิน

กวนหิน ( คริสต์ศตวรรษที่ 3) มีชื่อในภาษาจีนกลางว่า กวาน ซิง (w=Kuan Hsing) ชื่อรอง อานกั๋ว (w=An-kuo) เป็นขุนนางของจ๊กก๊กในยุคสามก๊กของจีน

**ประวัติ**
กวนหินเป็นบุตรชายคนที่สองของกวนอูและเป็นน้องชายของกวนเป๋ง
ข้อมูลเกี่ยวกับกวนหินมีเพียงเล็กน้อยในบันทึกทางประวัติศาสตร์ บทชีวประวัติกวนอูในสามก๊กจี่ระบุถึงกวนเป๋งเพียงไม่กี่ประโยค กวนหินในวัยเยาว์เป็นผู้มีความรู้ จูกัดเหลียงเห็นว่ากวนหินมีความสามารถเป็นพิเศษ เมื่อกวนหินเข้าสู่วัยผู้ใหญ่ (อายุราว 19 ปี) ได้รับราชการเป็นขุนนางของจ๊กก๊กและเสียชีวิตในอีกไม่กี่ปีหลังจากนั้น กวนหินได้รับบรรดาศักดิ์หั้นสือแต่งเฮา (漢壽亭侯; ฮั่นโซ่วถิงโหว) ซึ่งสืบทอดมาจากกวนอูผู้บิดา สาเหตุการเสียชีวิตของกวนหินไม่มีการบันทึกไว้ กวนหินมีบุตรชายที่ปรากฏชื่อสองคนคือ กวาน ถ่ง (關統) และกวาน อี๋ (關彝)
กวนหินปรากฏเป็นตัวละครในนิยายอิงประวัติศาสตร์ที่ประพันธ์ในศตวรรษที่ 14 เรื่องสามก๊ก ซึ่งกวนหินมีบทบาทสำคัญในเรื่องหลังการเสียชีวิตของกวนอูผู้บิดา 

**ในนิยายสามก๊ก**
รูปกวนหินจากเกม Romance of the Three Kingdoms XI 

**อ้างอิง**
 ตันซิ่ว (ศตวรรษที่ 3). สามก๊กจี่ (ซันกั๋วจื้อ).- ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลที่เสียชีวิตในคริสต์ศตวรรษที่ 3
หมวดหมู่:ขุนพลของจ๊กก๊ก
หมวดหมู่:ขุนนางของจ๊กก๊ก
หมวดหมู่:กวนอู
คิว

คิว อาจหมายถึง- อักษรละติน Q- แถวคอย (queue) โครงสร้างข้อมูล- การเข้าแถว (queuing)- หน่วยวัดความจุ คิว ย่อมาจาก
** ลูกบาศก์ฟุต (cubic foot/feet) สำหรับตู้เย็น
** ลูกบาศก์เมตร (cubic metre) สำหรับวัสดุก่อสร้าง- ไม้คิว (cue stick) ไม้สำหรับเล่นสนุกเกอร์หรือบิลเลียด- คิว (วงดนตรี) วงดนตรีสัญชาติไทย- ชารัม คิว วงดนตรีสัญชาติญี่ปุ่น- คิวคิว (Tencent QQ) โปรแกรมแชตทางอินเทอร์เน็ต- สุวีระ บุญรอด (คิว) นักร้องนำวงฟลัวร์
แถวคอยสองหน้า

แถวคอยสองหน้า (Double-Ended Queue: Deque) เป็นแบบชนิดข้อมูลนามธรรมที่เราสามารถนำข้อมูลแรกสุดหรือหลังสุดที่เราเพิ่มเข้าหรือออกก็ได้ เปรียบเสมือนเป็นแถวคอยที่มีหัวเปิดสองด้านให้เข้า-ออกได้ นั้นเอง
แถวคอยสองหน้า สามารถประยุกต์ใช้ในแนวคิด กึ่งแถวคอยกึ่งกองซ้อนได้ ทำให้จัดการกับการเข้าออกของข้อมูลได้ทุกรูปแบบ

**จุดเด่น**
แถวคอยสองหน้าสามารถรวมแนวคิดของแถวคอยและกองซ้อนได้ดังนี้

**บริการที่มักจะมี**
 เอาข้อมูลใหม่เข้าในหัวแถว (headenqueue)- เอาข้อมูลออกจากหัวแถว (headdequeue)- เอาข้อมูลใหม่เข้าในท้ายแถว (tailenqueue)- เอาข้อมูลออกจากท้ายแถว (taildequeue)- ดูข้อมูลที่อยู่หัวแถว (peek)

**ความเร็วที่ใช้ในการทำงาน**
การทำงานยังคงเป็นการจัดการการข้อมูลเข้าออกเหมือนแถวคอยและกองซ้อน จึงใช้เวลาคงที่ (O(1))

**วิธีการสร้าง**
แถวคอยสองหน้าดัดแปลงมาจากแถวคอยธรรมดา สำหรับแถวคอยแถวลำดับ เพียงแต่การจัดการดัชนีทั้งที่ชี้ตัวแรกและตัวสุดท้ายให้เพิ่มได้ทั้งสองฝั่ง ส่วนแถวคอยรายการโยงสองชั้นวนก็ทำได้โดยการอนุญาตให้เพิ่มทั้งก่อนและหลังปมหัว

**ดูเพิ่ม**
 แถวคอย- กองซ้อน- แถวคอยลำดับความสำคัญ
หมวดหมู่:แบบชนิดข้อมูลนามธรรม
แม่แบบ:เหตุการณ์ปัจจุบัน/2551 พฤษภาคม 19

* ยอดเสียชีวิตจากพายุไซโคลนนาร์จิส อาจมากกว่า 78,000 คน และผู้สูญหายกว่า 56,000 คน  (ซีเอ็นเอ็น)- เด็กสาวอเมริกันขอความเป็นธรรมผ่านยูทูบ หลังจากโดนข่มขืน  (ซีเอ็นเอ็น)
}
โรโดลโฟ มาร์ติเนซ

โรดอลโฟ มาร์ติเนซ (Rodolfo Martínez) นักมวยสากลชาวเม็กซิโก เกิดเมื่อ 24 สิงหาคม พ.ศ. 2489 ที่เมืองเตปิโต ประเทศเม็กซิโก สถิติการชก 52 ครั้ง ชนะ 44 (น็อค 35) เสมอ 1 แพ้ 7 

**เกียรติประวัติ**
 แชมป์ NABF รุ่นแบนตัมเวท 
** ชิง 30 มิถุนายน 2515 ชนะน็อค ออกตาวิโอ โกเมซ ยก 6 ที่ สหรัฐ
** ป้องกันแชมป์ครั้งที่ 1, 25 พฤษภาคม 2517 ชนะน็อค ซาอูล มอนตานา ยก 11 ที่ เม็กซิโก- แชมป์โลกรุ่นแบนตัมเวท WBC
** ชิง 7 ธันวาคม 2517 ชนะน็อค ราฟาเอล เฮอร์รีรา ยก 4 ที่ เม็กซิโก
** ป้องกันแชมป์ครั้งที่ 1, 31 พฤษภาคม 2518 ชนะน็อค เนสเตอร์ คาร์ลอส จิมิเนซ ยก 7 ที่ โคลัมเบีย
** ป้องกันแชมป์ครั้งที่ 2, 8 ตุลาคม 2518 ชนะคะแนน ฮิซามิ นูตามะ ที่ ญี่ปุ่น
** ป้องกันแชมป์ครั้งที่ 3, 30 มกราคม 2519 ชนะคะแนน เวนิส บ.ข.ส. ที่ กทม.
** เสียแชมป์ 8 พฤษภาคม 2519 แพ้น็อค คาร์ลอส ซาราเต้ ยก 9 ที่ สหรัฐ- แชมป์ NABF รุ่นซูเปอร์แยนตัมเวท
** ชิง 17 พฤษภาคม 2520 ชนะน็อค ไมค์ อยาลา ยก 7 ที่ สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์ NABF รุ่นแบนตัมเวทเมื่อ 20 มกราคม 2514 แพ้คะแนน ราฟาเอล เฮอร์รีรา ที่ สหรัฐ
** ชิงแชมป์โลกรุ่นแบนตัมเวท WBC เมื่อ 14 เมษายน 2516 แพ้น็อค ราฟาเอล เฮอร์รีร่า ยก 12 ที่ เม็กซิโก

**อ้างอิง**
  สถิติการชก boxrec.com date=2012-10-12  
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากเม็กซิโกซิตี
ลิยู

ลิยู ( ค.ศ. 180–192) มีชื่อในภาษาจีนกลางว่า หลี่ หรู (p=Lǐ Rú) ชื่อรอง เหวินโยว (p=Wényōu) เป็นข้าราชการที่รับใช้ขุนศึกตั๋งโต๊ะในช่วงปลายยุคราชวงศ์ฮั่นตะวันออกของจีน

**ประวัติ**
ลิยูเป็นชาวอำเภอเหอหยาง (郃陽縣 เหอหยางเซี่ยน) เมืองจั่วผิงอี้ (左馮翊) ซึ่งอยู่ในอำเภอเหอหยาง มณฑลฉ่านซีในปัจจุบัน ลิยูรับราชการเป็นหัวหน้ามหาดเล็กราชวังแห่งราชรัฐฮองหลง (弘農郎中令 หงหนงหลางจงลิ่ง) เมื่อตั๋งโต๊ะเข้ากุมอำนาจในราชสำนักฮั่นและพระเจ้าเหี้ยนเต้จักรพรรดิหุ่นเชิดในระหว่าง ค.ศ. 189 ถึง ค.ศ. 192
ในปี ค.ศ. 190 ตั๋งโต๊ะส่งลิยูไปวางยาพิษปลงพระชนม์หองจูเปียนหรือเล่าเปียน (อดีตยุวจักรพรรดิที่ถูกปลดจากตำแหน่งโดยตั๋งโต๊ะ) 
หลังตั๋งโต๊ะเสียชีวิตในเดือนพฤษภาคม ค.ศ. 192 ลิยูรับราชการกับลิฉุยอดีตผู้ใต้บังคับบัญชาของตั๋งโต๊ะ ในฤดูหนาวปีเดียวกัน ลิฉุยเสนอชื่อลิยูให้ได้รับการแต่งตั้งเป็นขุนนางมหาดเล็ก (侍中 ชื่อจง) แต่พระเจ้าเหี้ยนเต้ทรงไม่เห็นด้วยกับข้อเสนอและตรัสว่า "(ลิ) ยูเดิมดำรงตำแหน่งหัวหน้ามหาดเล็กราชวังภายใต้อ๋องแห่งฮองหลง (หองจูเปียน) เขาปลงพระชนม์เชษฐาของเราและควรถูกลงโทษ" ลิฉุยจึงปกป้องลิยูโดยทูลว่า "ลิยูปฏิบัติตามคำสั่งของตั๋งโต๊ะอย่างไม่เต็มใจ เราไม่ควรลงโทษผู้บริสุทธิ์"

**ในนิยายสามก๊ก**
ลิยูมีบทบาทมากขึ้นในฐานะตัวละครรองในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (ซานกั๋วเหยี่ยนอี้) ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย ลิยูไม่เพียงเป็นที่ปรึกษาผู้ไว้ใจได้ของตั๋งโต๊ะ แต่ยังเป็นบุตรเขยของตั๋งโต๊ะด้วย ลิยูในฐานะที่ปรึกษาและคนสนิทของตั๋งโต๊ะมีอิทธิพลอย่างมากต่อการตัดสินใจเรื่องสำคัญของตั๋งโต๊ะหลายครั้ง ตัวอย่างเช่น ลิยูแนะนำตั๋งโต๊ะให้เกลี้ยกล่อมลิโป้ให้แปรพักตร์จากเต๊งหงวนมาเข้าด้วยตั๋งโต๊ะ แนะนำให้ปลดหองจูเปียนจากการเป็นจักรพรรดิและตั้งพระเจ้าเหี้ยนเต้ (หองจูเหียบ) ขึ้นแทน และแนะนำให้ย้ายนครหลวงจากลกเอี๋ยงไปยังเตียงอั๋น/เตียงฮัน เมื่อตั๋งโต๊ะตกอยู่ใน "กลสาวงาม" ที่เป็นความเกี่ยวข้องระหว่างตัวตั๋งโต๊ะ ลิโป้ และเตียวเสียน ลิยูพยายามเตือนตั๋งโต๊ะในเรื่องนี้แต่ตั๋งโต๊ะไม่ฟังคำแนะนำของลิยู หลังตั๋งโต๊ะพบจุดจบด้วยการถูกลิโป้สังหารในปี ค.ศ. 192 ลิยูถูกจับกุมและถูกประหารชีวิตในข้อหาสมรู้ร่วมคิดกับตั๋งโต๊ะในการกระทำผิด 

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ฟ่าน เย่ (คริสต์ศตวรรษที่ 5). โฮ่วฮั่นชู.- ซือหม่า กวาง (1084). จือจื้อทงเจี้ยน.- ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).
หมวดหมู่:ข้าราชการในช่วงปลายราชวงศ์ฮั่น
หมวดหมู่:ตั๋งโต๊ะและผู้เกี่ยวข้อง
กองซ้อน

เหมือนกับการวางจานซ้อนกัน วางเพิ่มหรือยกออกทำได้เฉพาะจานบนสุดเท่านั้น
กองซ้อน หรือ สแต็ก (Stack) หมายถึง แบบชนิดข้อมูลนามธรรมที่มีลักษณะการเรียงลำดับข้อมูล ในการเข้า-ออกในลักษณะเข้าก่อนออกทีหลัง FILO (First In Last Out) กล่าวคือข้อมูลที่เข้าใหม่ ๆ จะได้ออกก่อน คล้ายกองที่ทับถมซึ่งสิ่งที่เข้ามาใหม่จะอยู่ด้านบน ๆ จึงเรียกว่า กองซ้อน (stack) กองซ้อนมีการดำเนินการพื้นฐานเพียง 3 อย่าง ได้แก่ push, pop และ top กองซ้อน โดยที่การ push คือการใส่ข้อมูลลงไปในกองซ้อน ซึ่งจะกระทำได้หากกองซ้อนยังว่างอยู่ หากไม่มีที่ว่างในกองซ้อนเหลืออยู่หรือกองซ้อนเต็ม กองซ้อนนั้นจะอยู่ในสภาวะล้นหรือมากเกินเก็บ (overflow) การ pop คือการนำข้อมูลออกจากส่วนบนสุดของกองซ้อน นอกจากนี้ การ pop จะเผยข้อมูลที่ถูกผิดอยู่ก่อนหน้า หรือทำให้กองซ้อนว่างได้ แต่ถ้ากองซ้อนนั้นว่างอยู่แล้ว การ pop จะทำให้อยู่ในสภาวะน้อยเกินเก็บ (underflow) (นั่นคือ ไม่มีข้อมูลให้นำออกแล้ว) การ top กองซ้อน จะดึงข้อมูลที่อยู่บนสุดและส่งค่านั้นให้ผู้ใช้โดยที่ไม่ได้ลบทิ้งไป การ top กองซ้อนอาจทำให้กองซ้อนอยู่ในสภาวะน้อยเกินเก็บได้เช่นกัน หากกองซ้อนว่างอยู่แล้ว
กองซ้อนจึงเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิการสร้าง subroutine การเรียงลำดับนิพจน์ ฯลฯ

**จุดเด่นของกองซ้อน**
กองซ้อนมีจุดเด่นในการจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลที่มาใหม่ๆก่อน จึงทำให้สะดวกต่อการจัดการข้อมูลซึ่งต้องการเรียงลำดับใหม่ หรือการย้อนกลับไปจากข้อมูลใหม่ไปข้อมูลเก่า เช่น subroutine, การเรียงลำดับนิพจน์

**บริการที่มักจะมี**
 การเก็บเข้ากองซ้อน (Push)- การดึงข้อมูลบนสุดของกองซ้อน (Pop)- การดูข้อมูลบนสุดของกองซ้อน (Top)- ทำกองซ้อนให้ว่าง ตรวจสอบความว่างของกองซ้อน (Empty)

**ความเร็วที่ใช้ในการทำงาน**
การทำงานของกองซ้อนนั้นไม่ซับซ้อน เนื่องจากไม่ต้องมีการไล่พิจารณาสมาชิกทุกตัว เป็นเพียงแต่การพิจารณาข้อมูลบนสุดของกองซ้อน จึงทำให้ความเร็วในการทำงานของกองซ้อนเป็นค่าคงที่ (O(1))

**วิธีการสร้างกองซ้อน**
การสร้างกองซ้อนอาจใช้แถวลำดับประกอบกับจำนวนเต็ม ที่เก็บดัชนีของข้อมูลบนสุดของกองซ้อน (Stack Pointer หรือ Top of Stack) หรือใช้รายการโยงโดยการเก็บข้อมูลที่ใหม่ๆบนตัวแรกสุดของรายการ
การเก็บข้อมูลใหม่เข้าในกองซ้อนเรียกว่า PUSH ทำได้โดยการเพิ่มค่าดัชนีบนสุดของกองซ้อนไปหนึ่ง (increment) และเก็บข้อมูลใหม่ไว้ในดัชนีนั้น หรือเพิ่มเข้าไปที่ตัวแรกสุดของรายการโยง การนำข้อมูลตัวบนสุดของกองซ้อนออกเรียกว่า POP ทำได้โดยการคืนค่าข้อมูลที่เก็บไว้ในแถวลำดับ ดัชนีบนสุดและลดค่าดัชนีบนสุดลงมาอีกหนึ่ง (decrement) หรือเอาตัวแรกสุดของรายการโยงออก สำหรับ การหาตัวบนสุด (Top) นั้นก็ได้มาจากการคืนค่าข้อมูลในดัชนีบนสุดหรือข้อมูลตัวแรกสุดของรายการโยงนั้นเอง

**ดูเพิ่ม**
 แถวคอย- แถวคอยสองหน้า
หมวดหมู่:แบบชนิดข้อมูลนามธรรม
หมวดหมู่:โครงสร้างข้อมูลเชิงเส้น
หมวดหมู่:โครงสร้างข้อมูลที่เรียงลำดับการเข้าออกของข้อมูล
แฮหัวเอี๋ยน

แฮหัวเอี๋ยน (w=Hsiahou Yuan; เสียชีวิต  กุมภาพันธ์ ค.ศ. 219) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพคนสำคัญของโจโฉ ชื่อรองเหมี่ยวฉาย เป็นน้องของแฮหัวตุ้น มีบุตรชายสี่คนคือแฮหัวป๋า แฮหัวหุย แฮหัวฮุยและแฮหัวโห สวามิภักดิ์กับโจโฉตั้งแต่ตั้งกองทัพพันธมิตร 18 หัวเมือง เป็นแม่ทัพที่เก่งกล้าและเป็นคนที่โจโฉไว้ใจมากคนหนึ่ง ชำนาญการใช้ธนูอย่างมาก จึงได้ฉายาว่า จอมขมังธนูแห่งวุยก๊ก
เมื่อเล่าปี่เตรียมทัพจะตีฮันต๋ง โจโฉได้ส่งแฮหัวเอี๋ยนไปรักษาที่เขาเตงกุนสันอันเป็นชัยภูมิสำคัญเปรียบเหมือนคอหอยของเมืองฮันต๋ง หากเสียเขาเตงกุนสันไปการยกทัพตีฮันต๋งก็จะง่ายดาย แฮหัวเอี๋ยนได้รบกับฮองตงแม่ทัพของเล่าปี่ และถูกสังหารในที่สุด

**ครอบครัว**
ภรรยาของแฮหัวเอี๋ยนเป็นน้องสาวของหนึ่งในภรรยาของโจโฉ
เซี่ยโหว เหิง (夏侯衡) ลูกชายคนแรกของแฮหัวเอี๋ยน แต่งงานกับลูกสาวของไห่หยางไอโหว (海陽哀侯) ผู้เป็นน้องชายของโจโฉ เขาโปรดปรานเซี่ยโหว เหิงด้วยการให้ตำแหน่ง "ปั๋วชางถิงโหว" (博昌亭侯) ตำแหน่งของพ่อ ภายหลังมีการเปลี่ยนชื่อตำแหน่งนี้เป็น "อันหนิงถิงโหว" (安寧亭侯)
แฮหัวป๋า ลูกชายคนที่สองของแฮหัวเอี๋ยน ทำหน้าที่เป็นขุนศึกในวุยก๊ก เขาแปรพักตร์เข้ากับจ๊กก๊ก รัฐศัตรู หลังสุมาอี้ยึดอำนาจจากโจซอง อุปราชร่วม และกลายเป็นผู้ปกครองวุยก๊กโดยพฤตินัย
แฮหัวเอี๋ยนมีลูกชายอีก 5 คนที่เด็กกว่าแฮหัวป๋า ได้แก่: เซี่ยโหว เชิง (夏侯稱), แฮหัวหุย, เซี่ยโหว หรง (夏侯榮), แฮหัวฮุย และแฮหัวโฮ
เซี่ยโหว หรง (夏侯榮) ลูกชายคนที่ 5 ของแฮหัวเอี๋ยน สู้รบร่วมกับพ่อในศึกเขาเตงกุนสัน เมื่อเขาได้ยินข่าวการเสียชีวิตของพ่อ เขาโมโหมากจนคนรับใช้ต้องควบคุมไว้ จากนั้นเขาก็สามารถปลดปล่อยและพุ่งเข้าใส่ศัตรูด้วยดาบในมือ ตอนที่เสียชีวิตขณะปฏิบัติหน้าที่ เขามีอายุเพียง 13 ปี (ตามการนับอายุแบบเอเชียตะวันออก)
แฮหัวเอี๋ยนมีหลานสาวคือพระนางแฮหัว ในปีค.ศ. 200 ขณะที่เธอมีอายุได้ 13 ปี เธอถูกเตียวหุยลักพาตัวเธอไประหว่างที่เธอกำลังเก็บฟืน ต่อมาเธอกลายเป็นภรรยาของเตียวหุยและให้กำเนิดลูกสาวสองคนที่ภายหลังแต่งงานกับเล่าเสี้ยน และกลายเป็นจักรพรรดินีจิงไอ่กับจักรพรรดินีจางแห่งจ๊กก๊ก

**รายชื่อบุคคลที่ถูกสังหารโดยแฮหัวเอี๋ยน**
 เจียวกี๋ ทหารของอ้วนเสี้ยว
*ก๋งเต๋า ทหารเอกของอ้วนเสี้ยว

**อ้างอิง**
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:วุยก๊ก
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
ธงชาติคูเวต

ธงชาติคูเวต (علم الكويت) เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบ 3 สีตามแนวนอน ได้แก่ สีเขียว สีขาว และสีแดง เรียงตามลำดับจากบนลงล่าง ที่ด้านคันธงนั้นเป็นรูปสี่เหลี่ยมคางหมู รูปดังกล่าวนี้เรียวไปทางด้านปลายธง ความกว้างตอนปลายสุดเท่ากับความกว้างของแถบสีขาว ธงนี้ได้ประกาศใช้เมื่อวันที่ 7 กันยายน พ.ศ. 2504 และได้ชักขึ้นอย่างเป็นทางการเมื่อวันที่ 24 พฤศจิกายน ปีเดียวกัน
ก่อนหน้านั้น คูเวตใช้ธงสีแดงเป็นธงสำหรับชาติเช่นเดียวกับประเทศอาหรับทั้งหลาย ส่วนสีบนธงชาติในปัจจุบันนี้เป็นสีพันธมิตรอาหรับ แต่ละสีล้วนมีความหมายต่าง ๆ คือ สีดำหมายถึงความพ่ายแพ้ของพวกศัตรู สีแดงคือเลือดที่เปือนบนดาบของชาวคูเวต สีขาวเป็นตัวแทนของความบริสุทธิ์ และสีเขียวหมายถึงแผ่นดินอันอุดมสมบูรณ์ ทั้งนี้ ยังมีอีกแนวคิดหนึ่งเกี่ยวกับสีธงชาติคูเวตกล่าวว่า รูปสี่เหลี่ยมคางหมูสีดำนั้นอาจมีที่มาจากธงชาติอิรักในช่วงก่อน พ.ศ. 2500 ก็ได้ (ธงชาติอิรักในยุคนั้นเป็นธงสี่เหลี่ยมผืนผ้า พื้นสีดำ - เขียว - ขาว มีรูปสี่เหลี่ยมคางหมูสีแดงที่ด้านคันธง ภายในรูปดังกล่าวมีดาวสีขาว 2 ดวง)
ความหมายของสีบนธงชาติ มีที่มาจากบทกวีของซาฟี อัล-ดีน อัล-ฮาลี 
การแสดงธงชาติคูเวตที่ถูกต้อง มีหลักสำคัญคือ หากแสดงธงตามแนวนอน แถบสีเขียวจะต้องอยู่บนสุดเสมอ กรณีเป็นการแขวนธงไว้ตามแนวตั้ง แถบสีเขียวจะต้องอยู่ทางด้านขวาของธงจากตำแหน่งของผู้มอง
ในปี พ.ศ. 2548 ได้มีการนำธงชาติคูเวตไปออกแบบเป็นว่าวขนาด 1,019 ตารางเมตร ทำขึ้นที่ประเทศนิวซีแลนด์โดยปีเตอร์ ลินน์ และได้ชักอย่างเป็นทางการที่ประเทศคูเวต นับว่าเป็นว่าวที่มีขนาดใหญ่ที่สุดในโลกและยังไม่มีใครสามารถลบสถิติได้

**ธงชาติคูเวตในอดีต**
ว่าวธงชาติคูเวตขนาด 1,019 ตารางเมตร โดยปีเตอร์ ลินน์

**อ้างอิง**

**แหล่งข้อมูลอื่น**
 title=ธงชาติคูเวต-  ประวัติธงชาติคูเวต 
คคูเวต
หมวดหมู่:สัญลักษณ์ของประเทศคูเวต
มูลนิธิหนังไทย

มูลนิธิหนังไทย (Thai Film Foundation) เป็นมูลนิธิเพื่อเก็บรวบรวมประวัติและภาพยนตร์ของประเทศไทย

**ประวัติ**
เป็นมูลนิธิในพระอุปถัมภ์ของ พระเจ้าวรวงศ์เธอ พระองค์เจ้าอนุสรมงคลการ ก่อตั้งในปี พ.ศ. 2537  เพื่อใช้ในการศึกษาประวัติศาสตร์ภาพยนตร์ของประเทศไทย  และ ยังได้ร่วมมือกับหอภาพยนตร์แห่งชาติ ในฐานะผู้ช่วยดูแลมรดกของชาติ จัดกิจกรรมเผยแพร่ภาพยนตร์ไทยที่ได้รับการอนุรักษ์ อีกด้วย 

**บุคลากร**
 ประธาน : กิตติศักดิ์ สุวรรณโภคิน- รองประธาน : โดม สุขวงศ์

**ดูเพิ่ม**
 ฐานข้อมูลภาพยนตร์ไทย

**แหล่งข้อมูลอื่น**
  มูลนิธิหนังไทย date=2006-04-02 
นหังไทย
หมวดหมู่:ภาพยนตร์ไทย
อันเบรกมายฮาร์ต

"อันเบรกมายฮาร์ต" (Unbreak My Heart) เป็นเพลงของโทนี แบรกซ์ตัน จากอัลบั้ม ซีเคร็ท ในปี พ.ศ. 2539 ซึ่งเป็นผลงานการประพันธ์ของไดแอน วาร์เรน และอำนวยการสร้างโดยผู้อำนวยการสร้างชื่อดังอย่างเดวิด ฟอสเตอร์ จนทำให้เพลงนี้เป็นเพลงสัญลักษณ์ของโทนี 
เพลงนี้เคยขึ้นอันดับที่ 1 ชาร์ตบิลบอร์ด 100 นานกว่า 11 สัปดาห์ช่วงปลายปี พ.ศ. 2539 และต้นปี พ.ศ. 2540 นับเป็นซิงเกิลที่ประสพความสำเร็จสูงสุดของโทนี จนทำเพลงนี้ได้รับความนิยมจากศิลปินอีกหลายท่านที่นำมาขับร้องใหม่ โดยโทนีเอง ก็ได้นพเพลงนี้มาขับร้องเป็นภาษาสเปนเช่นกัน ในชื่อว่า "อันเบรกมายฮาร์ต (เรเกรซซามี)", อิล ดิโว่ที่นำมาร้องใหม่ซึ่งต่อมาได้ร่วมร้องเพลงคู่กันอีกกับโทนี ในบทเพลง "เดอะไทม์ออฟอาวเวอร์ไลฟ์" ซึ่งเป็นเพลงอย่างเป็นทางการของฟุตบอลโลก 2006, ยูริเดียนักร้องชื่อดังชาวแม็กซิโก, Alla Gorbacheva ศิลปินชาวรัสเซีย นำมาขับร้องหใม่ในชื่อว่า "Сердце не плачь" (แปลว่า "หัวใจไม่ร้องไห้") นอกจากนี้ยังมีศิลปินอื่นๆอีกหลายท่านที่นิยมนำเพลงนี้ไปร้องอีกมากมาย   

**ฉบับของอิล ดิโว่**
อิล ดิโว่นำเพลงนี้มาขับร้องใหม่ในภาษาสเปนในชื่อ "อันเบรกมายฮาร์ต (เรเกรซซามี)" (Unbreak My Heart (Regresa a mí)) เป็นซิงเกิลแรกของอิล ดิโว่ จากอัลบั้มอิล ดิโว่ และเป็นซิงเกิลแรกของวงนี้อีกด้วย 
เพลง "อันเบรกมายฮาร์ต (เรเกรซซามี)" ใช้คำร้องและทำนองเดียวกับในฉบับของโทนี ซึ่งได้รับการตอบรับจากทั่วโลกอย่างดีเยี่ยม
มิวสิกวิดีโอเพลง "อันเบรกมายฮาร์ต (เรเกรซซามี)" ถ่ายทำที่ลูบลิยานา เมืองหลวงของประเทศสโลวีเนีย

**รูปแบบและรายชื่อเพลง**

**ฉบับของโทนี แบร็กทัน**
ซีดีแผ่นที่ 1
# "อันเบรกมายฮาร์ต" – 4:30
# "เรเกรซซามี" (ฉบับภาษาสเปน) – 4:32
ซีดีแผ่นที่ 2
# "อันเบรกมายฮาร์ต" (ฉบับในอัลบั้ม) – 4:29
# "อันเบรกมายฮาร์ต" (Soul-Hex Anthem Vocal) – 9:36
# "อันเบรกมายฮาร์ต" (Classic Radio Mix) – 4:29
# "อันเบรกมายฮาร์ต" (บรรเลง) – 4:26
ซีดีแผ่นที่ 2 (บริทิช)
# "อันเบรกมายฮาร์ต" (ฉบับในอัลบั้ม) – 4:29
# "อันเบรกมายฮาร์ต" (Frankie Knuckles Radio Mix) – 4:29
# "อันเบรกมายฮาร์ต" (Frankie Knuckles Franktidrama Mix) – 8:38
# "อันเบรกมายฮาร์ต" (Soul-Hex Anthem Vocal) – 9:36
# "อันเบรกมายฮาร์ต" (Soul-Hex No Sleep Beats) – 3:56

**ฉบับของอิล ดิโว่**
# "อันเบรกมายฮาร์ต (เรเกรซซามี)" (มิวสิกวิดีโอ)
# "อันเบรกมายฮาร์ต (เรเกรซซามี)" (เบื้องหลังการถ่ายทำ)
# "อันเบรกมายฮาร์ต (เรเกรซซามี)"

**อ้างอิง**
หมวดหมู่:เพลงของอิลดีโว
หมวดหมู่:เพลงของโทนี แบรกซ์ตัน
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2539
วัดกู่ดินขาว

วัดกู่ดินขาว จัดเป็นโบราณสถานในบริเวณของสวนสัตว์เชียงใหม่ มีความสัมพันธ์กับเมืองโบราณของเวียงเจ็ดลิน ตามประวัติล้านนา กล่าวถึงว่าเป็นการตั้งถิ่นฐานชุมชน ในระยะก่อนสร้างเมืองเชียงใหม่ และเมืองหริภุญไชย ราวพุทธศตวรรษที่ 13 (พ.ศ. 1201-พ.ศ. 1300) และมีการพัฒนาการสืบเนื่องมาในระยะหลังเรื่อยมา วัดกู่ดินขาวจัดเป็นวัดเพียงแห่งเดียวของเวียงเจ็ดลินที่ยังเหลือหลักฐานการก่อสร้างที่ค่อนข้างสมบูรณ์ในเขตสวนสัตว์เชียงใหม่ ซึ่งตั้งอยู่นอกเขตกำแพงเวียงเจ็ดลินทางทิศใต้ 
กลุ่มโบราณสถานของวัดกู่ดินขาว ประกอบไปด้วย เจดีย์รายประธาน เจดีย์ 8 เหลี่ยมและกำแพงแก้วเขตพุทธวาศ ทางน่าสนใจคือ เรื่องเทคโนโลยีและวิศวกรรมการในการก่อสร้าง โดยใช้อิฐก้อนใหญ่ๆและเผาแกร่ง และด้านโครงสร้าง รับน้ำหนักในส่วนขององค์เจดีย์ประธาน ซึ่งไม่เคยพบอิฐขนาดใหญ่ และเทคนิคการทำโครงสร้างเช่นนี้ในโบราณสถานที่อื่น ๆ

**อ้างอิง**
  ประวัติวัดกู่ดินขาวของสวนสัตว์เชียงใหม่fix-attempted=yes 
กู่ดินขาว
ไนต์ซาฟารี (ประเทศสิงคโปร์)

เสือโคร่งที่ไนต์ซาฟารี
ไนต์ซาฟารี (Night Safari อักษรจีน: 夜间野生动物园) หรือ สวนสัตว์กลางคืนสิงคโปร์ เป็นสวนสัตว์ในประเทศสิงคโปร์ ติดกับสวนสัตว์สิงคโปร์ เปิดเมื่อวันที่ 26 พฤษภาคม ค.ศ. 1994 เป็นการจัดแสดงสัตว์แบบอิสระท่ามกลางธรรมชาติ มีสัตว์ป่า สัตว์ปีก และสัตว์ออกหากินตอนกลางคืนมีทั้งหมด 1,040 ตัว ปัจจุบันมีผู้เข้าชมกว่า 1.1 ล้านคน

**แหล่งข้อมูลอื่น**
  เว็บไซต์ทางการของไนต์ซาฟารี
หมวดหมู่:สวนสัตว์ในประเทศสิงคโปร์
ซุนฮูหยิน

ซุนฮูหยิน หรือชื่อในภาษาจีนกลางว่า ซุน ฟูเหริน (p=Sūn Fūrén) หรือรู้จักในชื่อ ซุนหยิน ในนิยายอิงประวัติศาศตร์สมัยศตวรรษที่ 14 เรื่อง สามก๊ก และ ซุน ช่างเซียงefn|ดูรายละเอียดในส่วนนี้ ในอุปรากรจีนและวัฒนธรรมร่วมสมัย เป็นสตรีสูงศักดิ์ผู้มีชีวิตในช่วงปลายสมัยราชวงศ์ฮั่นตะวันออกpp=763-764 เป็นบุตรสาวของขุนศึกซุนเกี๋ยนและงอฮูหยิน มีพี่ชายคือขุนศึกซุนเซ็กและซุนกวนผู้ก่อตั้งรัฐง่อก๊กในยุคสามก๊ก ราวปี ค.ศ. 209 ซุนฮูหยินแต่งงานกับขุนศึกเล่าปี่เพื่อเสริมสร้างความเป็นพันธมิตรระหว่างเล่าปี่และซุนกวน ราวปี ค.ศ. 211 ซุนฮูหยินกลับไปยังอาณาเขตของซุนกวนในระหว่างที่เล่าปี่จากมณฑลเกงจิ๋ว (ปัจจุบันครอบคลุมพื้นที่ของมณฑลหูเป่ย์และหูหนาน) เพื่อมาตั้งมั่นอยู่ที่มณฑลเอ๊กจิ๋ว (ปัจจุบันครอบคลุมพื้นที่ของมณฑลเสฉวนและนครฉงชิ่ง)

**ประวัติ**
ซุนฮูหยินเป็นบุตรสาวคนเดียวของซุนเกี๋ยนและงอฮูหยิน มีพี่ชายสี่คนซึ่งล้วนเกิดจากงอฮูหยิน ได้แก่ ซุนเซ็ก ซุนกวน ซุนเซียง และซุนของ ชื่อตัวของซุนฮูหยินไม่มีการบันทึกในประวัติศาสตร์
ราวปี ค.ศ. 209 ซุนฮูหยินแต่งงานกับขุนศึกเล่าปี่เพื่อเสริมสร้างความเป็นพันธมิตรระหว่างเล่าปี่และซุนกวน สันนิษฐานว่าการแต่งงานจัดขึ้นที่อำเภอกังอั๋นเพราะเป็นศูนย์กลางของมณฑลเกงจิ๋วและเล่าปี่มีฐานะเป็นเจ้ามณฑลในนามในเวลานั้นบทชีวประวัติเล่าปี่ในจดหมายเหตุสามก๊กระบุว่าซุนกวนเกรงอิทธิพลของเล่าปี่หลังจากเลาปี่ขึ้นเป็นเจ้ามณฑลเกงจิ๋ว จึงจัดให้มีการแต่งงานระหว่างน้องสาวกับเล่าปี่ บทชีวประวัติซุนกวนในจดหมายเหตุสามก๊กระบุว่าเล่าปี่ขึ้นเป็นเจ้ามณฑลเกงจิ๋วในรัชศกเจี้ยนอันปีที่ 14 (ค.ศ. 209) ดังนั้นจึงสันนิษฐานว่าซุนฮูหยินแต่งงานกับเล่าปี่ในปี ค.ศ. 209 ซุนฮูหยินมีชื่อเสียงว่าเป็๋นผู้มีความสามารถและฉลาดหลักแหลม และยังมีอุปนิสัยกล้าหาญและดุดันคล้ายกับพวกพี่ชาย ซุนฮูยินยังมีข้ารับใช้หญิงมากกว่าร้อยคนถือดาบยืนอารักขาอยู่นอกห้องส่วนตัว ตัวเล่าปี่เองก็ระแวงและหวาดกลัวซุนฮูหยิน ครั้งหนึ่งจูกัดเหลียงที่ปรึกษาของเล่าปี่กล่าวว่า "เมื่อนายท่าน เล่าปี่ อยู่ที่กังอั๋น ก็กลัวอิทธิพลของโจโฉทางเหนือและกลัวการมีอยู่ของซุนกวนทางตะวันออก แม้แต่ในเขตบ้านตัวเองก็กลัวว่าซุนฮูหยินจะก่อปัญหา"

**ครอบครัว**

**ชื่อ**
ชื่ออื่น ๆ ของซุนฮูหยิน ได้แก่:- ซุนหยิน หรือในภาษาจีนกลางคือ ซุน เหริน (labels=no) ในนิยายอิงประวัติศาสตร์ในศตวรรษที่ 14 เรื่องสามก๊ก- ซุน ช่างเซียง (labels=no) ในละครและวัฒนธรรมร่วมสมัย- เซียวจี (labels=no) ชื่อเล่นในวัฒนธรรมร่วมสมัย- กงเยาจี (labels=no) ชื่อเล่นในสามก๊กฉบับแปลเป็นภาษาญี่ปุ่นโดยเอจิ โยชิกาวะ

**ในนิยาย สามก๊ก**

**นักแสดงที่รับบทซุนฮูหยินในภาพยนตร์**
 เจ้าเยี่ยะ รับบทซุนฮูหยินในละครโทรทัศน์ สามก๊ก (ละครโทรทัศน์)- เจ้าเวย รับบทซุนฮูหยินในภาพยนตร์เรือง สามก๊ก โจโฉแตกทัพเรือ- หลินซินหยู รับบทซุนฮูหยินในละครโทรทัศน์ สามก๊ก (ละครโทรทัศน์ชุดใหม่)

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**
 ตันซิ่ว (ศตวรรษที่ 3). จดหมายเหตุสามก๊ก (ซันกั๋วจื้อ).- ฉาง ฉฺวี (ศตวรรษที่ 4). พงศาวดารหฺวาหยาง (หฺวาหยางกั๋วจื้อ).- edition=internet- isbn=9789004156050- ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).- ซือหม่า กวัง (ค.ศ. 1084). จือจื้อทงเจี้ยน.
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:ครอบครัวของซุนกวน
หมวดหมู่:ผู้หญิงจีนในคริสต์ศตวรรษที่ 3
ฮัวหยง (สามก๊ก)

รูปฮัวหยงจากเกม Romance Of The Three Kingdoms XI ของค่ายเกม KOEI
ฮัวหยง (Hua Xiong; w=Hua Hsiung) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลคนสำคัญของตั๋งโต๊ะ มีฝีมือรองจากลิโป้ เป็นชาวเมืองกวนซี ไหล่เรียวคล้ายลิง หน้าคล้ายเสือดาว สูง 6 ศอกเศษ  เป็นผู้ต้านทัพพันธมิตร 18 หัวเมืองที่ด่านกิสุยก๋วน สามารถสังหารขุนพลได้หลายคน และทำให้กองทัพซุนเกี๋ยนแตกกระเจิง แต่ฮัวหยงกลับถูกสังหารโดยกวนอูในชั่วเวลาที่สุรายังไม่หายอุ่น ในประวัติศาสตร์ฮัวหยงได้ถูกกวนอูฆ่าตายระหว่างทำศึกกับซุนเกี๋ยน ส่วนในวรรณกรรมฮัวหยงตีทัพซุนเกี๋ยนแตกโดยไม่ทันได้ตั้งตัว แล้วนำทัพไปค่ายของอ้วนเสี้ยว สังหารขุนพลฝ่ายพันธมิตรไปหลายคน และสุดท้ายถูกกวนอูสังหาร

**รายชื่อบุคคลที่ถูกฮัวหยงสังหาร**
เปาต๋ง  น้องชายของเปาสิ้น
โจเมา ขุนพลของซุนเกี๋ยน
ยูสิด  ขุนพลของอ้วนสุด
พัวหอง ขุนพลของฮันฮก

**อ้างอิง**

**ดูเพิ่ม**
 สามก๊ก- ยุคสามก๊ก- จดหมายเหตุสามก๊ก- ตัวละครในสามก๊ก- ตั๋งโต๊ะ- กวนอู
หมวดหมู่:บุคคลที่เกิดในคริสต์ศตวรรษที่ 2
ฮัวหยง
หมวดหมู่:ตั๋งโต๊ะและผู้เกี่ยวข้อง
ต้นทุนฐานกิจกรรม

ในองค์กรธุรกิจ ต้นทุนฐานกิจกรรม (activity-based costing: ABC) คือวิธีการหนึ่งของการจัดสรรต้นทุนทรัพยากรขององค์กร โดยอาศัยกิจกรรมการผลิตสินค้าหรือบริการที่สร้างขึ้นสำหรับลูกค้า วิธีการ ABC เป็นเครื่องมือที่ช่วยให้สามารถเข้าใจถึงต้นทุนของสินค้าและลูกค้า และผลประโยชน์ที่ได้รับ ทำให้ ABC ถูกใช้เพื่อรองรับการตัดสินใจทางกลยุทธ์ดังเช่น การกำหนดราคา การจัดจ้างคนภายนอก และการระบุและการวัดกระบวนการดำเนินการ เป็นต้น

**ประวัติการพัฒนา**
แต่เดิมนั้น การประเมินราคาผลิตภัณฑ์นั้น จะใช้มูลค่าของแรงงานทางตรง (direct labor) และ วัสดุทางตรง (direct material) เป็นฐาน และคิดค่าใช้จ่ายในการผลิต (overhead costs) ในลักษณะอัตราส่วนเทียบกับค่าใช้จ่ายทางตรง (มูลค่าแรงงานและวัสดุโดยตรง) ซึ่งการประเมินราคาด้วยวิธีนี้ ใช้งานได้ดีในเฉพาะโรงงานที่ผลิตผลิตภัณฑ์ไม่หลากหลาย แต่สำหรับโรงงานที่ผลิตผลิตภัณฑ์ที่มีความหลากหลายนั้น ค่าใช้จ่ายในการผลิตมีบทบาทและส่งผลกระทบมากขึ้นอย่างเห็นได้ชัด ไม่ว่าจะเป็นค่าใช้จ่ายในการตั้งเครื่อง (setup), วัสดุทางอ้อม (indirect material) หรือค่าใช้จ่ายในการออกแบบ เป็นต้น จนทำให้การประเมินราคาด้วยวิธีดั้งเดิมนั้นไม่มีความแม่นยำ 
ABC จึงเป็นวิธีการใหม่เพื่อชดเชยจุดอ่อนของวิธีดั้งเดิม โดยการประเมินราคาจากกิจกรรมต่างๆ ทั้ง การระบบผลิต และระบบการเงิน ที่ข้องเกี่ยวกับผลิตภัณฑ์ชิ้นนั้นๆ

**หลักการของ ABC**
ABC นั้น มีสมมติฐานที่ทรงความสำคัญอยู่ 2 ประการ 
# ทรัพยากรจะถูกใช้เมื่อมีกิจกรรมเกิดขึ้น
# กิจกรรมนั้นเป็นกิจกรรมที่มีเป้าประสงค์เพื่อผลิตสินค้าให้สมบูรณ์

**เมื่อใดที่ควรนำระบบ ABC ไปใช้**
มีหลักอยู่ 2 ข้อที่จะชี้ได้ว่า เมื่อใดคือโอกาสที่ดีที่สุดที่ควรจะนำระบบนี้เข้าไปใช้ในองค์กร
# กฎของ วิลลี สุทตัน (The Willie Sutton's Rule) หลักข้อนี้ได้มาจากคำตอบของ วิลลี สุทตัน โจรปล้นธนาคารชาวอเมริกัน-ไอริช ที่ประสบความสำเร็จในวิชาชีพอาชญากรรมในช่วงคริสต์ทศวรรษ 1950 (ระหว่าง พ.ศ. 2493–2503) ในอเมริกา โดยเขาตอบคำถามถึงสาเหตุที่เขาปล้นธนาคารว่า "เพราะที่นั่นมีเงินนะสิ" ซึ่งแนวคิดนี้จะถูกนำมาใช้เพื่อมองหากิจกรรมที่ใช้ค่าโสหุ้ยสูงที่สุด แล้วนำมาเปรียบเทียบกับ ค่าใช้จ่ายโดยตรงว่า มีอัตราส่วนมากน้อยแค่ไหน ส่งผลกระทบต่อความถูกต้องของราคาสูงหรือไม่ ถ้าใช่ ก็ควรจะเปลี่ยนจากระบบเดิมมาสู่ ABC
# กฎความหลากหลายสูง (The High Diversity Rule) กฎข้อนี้มุ่งไปที่สภาวการณ์ขององค์กรว่า มีผลิตภัณฑ์หลากชนิดหรือไม่ มีขนาดของล๊อตสินค้าที่ต้องผลิตที่เปลี่ยนแปลงบ่อยหรือไม่ มีรูปแบบการผลิตที่หลากหลายหรือไม่ ถ้าใช่ องค์กรนั้นก็ควรจะใช้ระบบ ABC

**อ้างอิง**
หมวดหมู่:การบริหาร
ผีเสื้อและดอกไม้

ผีเสื้อและดอกไม้ เป็นภาพยนตร์ไทยที่ออกฉายเมื่อปี พ.ศ. 2528 ถ่ายทำด้วยระบบฟิล์ม 35 มม. สโคป บันทึกเสียงจริงซาวด์ออนฟิล์ม ผลิตและจัดจำหน่ายโดยไฟว์สตาร์โปรดักชั่น ผลงานการกำกับโดยยุทธนา มุกดาสนิท ศิลปินแห่งชาติ สร้างจากบทประพันธ์ชื่อเดียวกันของนิพพานฯ (มกุฏ อรฤดี) ซึ่งเป็นหนังสือดีที่เด็กและเยาวชนไทยควรอ่าน 1 ใน 100 เล่ม และได้รางวัลจากการประกวดหนังสือแห่งชาติ พ.ศ. 2521 ภาพยนตร์เรื่องผีเสื้อและดอกไม้ออกฉายในวันที่ 23 ตุลาคม พ.ศ. 2528
ภาพยนตร์ได้รางวัลตุ๊กตาทองถึง 7 ตัว เมื่อ พ.ศ. 2528 และได้รางวัลภาพยนตร์นานาชาติยอดเยี่ยมจากฮาวาย และจัดรวมอยู่ในโครงการ 1 ใน 100 หนังไทยที่คนไทยควรดู รวมถึงนำไปทำเป็นละครโทรทัศน์ทางสถานีไทยพีบีเอสด้วย

**โครงเรื่อง**
ฮูยัน เป็นเด็กที่มีฐานะยากจน ด้วยวัยเพียง 13 ขวบเศษ ฮูยันตัดสินใจไม่เรียนต่อในชั้น ป.5 ทั้งที่เขาได้ที่ 1 มาตลอด เขาหันมาเป็นพ่อค้าไอศกรีม ด้วยสำนึกแห่งความรับผิดชอบ เพื่อแบ่งเบาภาระจากพ่อที่เป็นกรรมกรขนของอยู่ สินค้าที่เคยส่งมาทางรถไฟก็ลดน้อยลงเมื่อมีรถยนต์เข้ามาแทนที่ พ่อของเขาก็ยิ่งขาดแคลน และเพื่อให้ดุญญากับอาเครญา น้องชายและน้องสาวได้เข้าเรียนหนังสือบ้าง ครอบครัวของเขายากไร้ ต้องอาศัยที่ดินของวัดปลูกกระต๊อบอยู่ แต่พ่อก็สอนเสมอให้เขารักเกียรติ ไม่ขอใครกิน เขาต้องทำงานหนัก แต่รู้สึกภูมิใจ 
เมื่อรวบรวมผลกำไรมัดไว้แน่นในกระเป๋ากางเกง สะเทือนใจเมื่อได้เห็นเพื่อนฝูงวิ่งกลับเข้าห้องเรียน เขาคิดว่ามันไม่ยุติธรรมเลยที่เขาจะต้องจากไปในขณะที่เพื่อน ๆ ยังคงเรียนกันอยู่ ชีวิตของเราเปลี่ยนแปลงอย่างรวดเร็ว เป็นพ่อค้าไอศกรีมที่ต้องใช้ความอดทนตลอดเวลา ต้องคอยเตือนตัวเองว่าจะนึกอยากกินไอศกรีมของตัวเอง เหมือนกับที่เคยซื้อของพ่อค้าอื่นมากินไม่ได้ เมื่อโรงเรียนปิดการค้าของเขาเริ่มซบเซา ทำให้ต้องเริ่มมองหาช่องทางใหม่ มิมปี เพื่อนร่วมชั้นซึ่งออกมาช่วยแม่ค้าขาย เป็นผู้เปิดโลกของเขาให้กว้างขึ้น เมื่อเผอิญติดรถไฟไปกับเธอจนถึงบ้านที่ชายแดน

**นักแสดง**
 สุริยา เยาวสังข์ - ฮูยัน - วาสนา พลเยี่ยม - มิมปี - สุเชาว์ พงษ์วิไล - ปุนจา (พ่อฮูยันหรือป๊ะ) - ดวงใจ หทัยกาญจน์ - คุณครู- โรม อิศรา - นาฆา- ปุยฝ้าย ไทยหิรัญ - อาเดล

**รางวัล**
 รางวัลตุ๊กตาทอง จากการประกวดภาพยนตร์ไทยซึ่งจัดโดยสมาคมผู้สื่อข่าวบันเทิงแห่งประเทศไทยเมื่อวันอาทิตย์ที่ 15 ธันวาคม พ.ศ. 2528 
** ภาพยนตร์ยอดเยี่ยม 
** ผู้กำกับการแสดงยอดเยี่ยม (ยุทธนา มุกดาสนิท)
** บทภาพยนตร์ยอดเยี่ยม (รัศมี เผ่าเหลืองทอง)
** ผู้แสดงประกอบฝ่ายชายยอดเยี่ยม (โรม อิศรา ผู้แสดงเป็นนาฆา) 
** ออกแบบและสร้างฉากยอดเยี่ยม (ยุทธนา มุกดาสนิท) 
** ตัดต่อลำดับภาพยอดเยี่ยม (ม.ล.วราภา เกษมศรี) 
** บทประพันธ์ยอดเยี่ยม (นิพพาน)- รางวัลภาพยนตร์ยอดเยี่ยมจากการประกวดภาพยนตร์นานาชาติครั้งที่ 5 ปี ค.ศ. 1986 ณ รัฐฮาวาย ประเทศสหรัฐอเมริกา- รางวัลภาพยนตร์สร้างสรรค์สังคมดีเด่น จากสมาคมสื่อมวลชนคาธอลิคแห่งประเทศไทย ปี พ.ศ. 2529 จากสมาคมสื่อมวลชนคาธอลิคแห่งประเทศไทย ปี พ.ศ. 2529

**อ้างอิง**

**แหล่งข้อมูลอื่น**
  มูลนิธิหนังไทย-  สยามโซน-  ไฟว์สตาร์โปรดักชั่นfix-attempted=yes 
หมวดหมู่:ภาพยนตร์ที่สร้างจากนวนิยายไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ครอบครัวไทย
หมวดหมู่:ภาพยนตร์ไทยที่ออกฉายในปี พ.ศ. 2528
หมวดหมู่:ภาพยนตร์นอกกระแส
หมวดหมู่:ภาพยนตร์ที่ถ่ายทำในจังหวัดสงขลา
หมวดหมู่:ภาพยนตร์ที่กำกับโดย ยุทธนา มุกดาสนิท
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
พริมรตา เดชอุดม

พริมรตา เดชอุดม (เกิด 29 พฤศจิกายน พ.ศ. 2526) ชื่อเล่น จ๊ะจ๋า เป็นนักแสดง นักร้อง พิธีกรชาวไทย แจ้งเกิดจากผลงานละคร น้องใหม่ร้ายบริสุทธิ์

**ประวัติ**
พริมรตา เดชอุดม เกิดวันที่ 29 พฤศจิกายน พ.ศ. 2526 ที่กรุงเทพมหานคร เป็นบุตรของนางทิพวัลย์ เดชอุดม (สกุลเดิม ภูแก้วงาม) จบการศึกษาระดับประถมศึกษาจากโรงเรียนประภามนตรี
จบการศึกษาระดับมัธยมศึกษาจากโรงเรียนนวมินทราชินูทิศ เตรียมอุดมศึกษาพัฒนาการ จบการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาโฆษณา และจบการศึกษาระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสารแบบบูรณาการ
ด้านชีวิตส่วนตัวสมรสกับวสุ แสงสิงแก้ว หรือ จิ๊บ ร.ด. เมื่อเดือน กุมภาพันธ์ พ.ศ. 2564

**ผลงาน**

**ภาพยนตร์**

**ละครโทรทัศน์**

**ซีรีส์**

**ละครสั้น**
2559 
หนังสั้น เทิดพระเกียรติ "เรือจ้างกลางพายุ" 
ครูมาลี

**ซิตคอม**

**กรรมการ**
แก๊งนักสืบ รายการ I Can See Your Voice Thailand นักร้องซ่อนแอบ ช่องเวิร์คพอยท์ 23
*กรรมการรับเชิญ รายการ The Mask Singer หน้ากากนักร้อง ในรอบชิงชนะเลิศ (Ep.19) ช่องเวิร์คพอยท์ 23

**ละครชุด**
 น้องใหม่ร้ายบริสุทธิ์ รับบท ขวัญ- แสนแสบนักสืบผีสิง (2551) รับบท จริงจัง
*สัมผัสพิศวง The Sense รับบท การต์แก้ว (แก้ว) 

**ละครเวที**
กว่าจะรักกันได้ สุนทราภรณ์ the musical กำกับการแสดงโดย พิไลวรรณ บุญล้น
*แม่เบี้ย the musical กำกับการแสดงโดย มารุต สาโรวาท
*อลหม่านบ้านพ่อแผน กำกับการแสดงโดย สุประวัติ ปัทมสูตร
*เพื่อเพื่อน เพื่อฝัน เพื่อวันเกียรติยศ กำกับการแสดงโดย มารุต สาโรวาท
*มังกรสลัดเกล็ด มิวสิกัล 100 ปี ดร. ป๋วย กำกับการแสดง และสร้างบทโดย ประดิษฐ์ ประสาททอง

**รายการ**
 หลวงพี่มาแล้ว (ช่อง 3)- พิธีกรภาคสนามของรายการ บุษบาริมรั้ว- I like it- ฮวงจุ้ยหมายเลข 8- พิธีกรรายการ ระเบิดเที่ยงแถวตรง แทน เมย์ เฟื่องอารมย์ (ช่อง 5)- เข้าร่วมรายการ The Mask Singer หน้ากากนักร้อง ภายใต้หน้ากากฟินิกซ์ (ช่องเวิร์คพอยท์ 23)- มาสเตอร์คีย์ เวทีแจ้งเกิด ร้องถล่มดาว (ช่อง 3)

**มิวสิกวิดีโอ**

**เพลง**

**ผลงานพิธีกร == 
โทรทัศน์ - พ.ศ. 2564 : The Unlock เปิดธุรกิจ เปลี่ยนชีวิตด้วยตี่ลี่ฮวงจุ้ย ทุกวันอังคาร เวลา 22.30-23.00 น. ทางช่อง Amarin TV ร่วมกับ ภัณฑิลา ฟูกลิ่น, อาจารย์ธนวันต์ จิรเจริญเวศน์ (เริ่มวันอังคารที่ 19 มกราคม พ.ศ. 2564-ปัจจุบัน)- พ.ศ. 2564 : เผ็ดมันส์บันเทิง ทุกวันจันทร์ถึงวันศุกร์ เวลา 11.10 น. ทางช่อง 8 ร่วมกับ แอนนา ทีวีพูล, ณปภา ตันตระกูล, อรรณพ ทองบริสุทธิ์ (เริ่มวันจันทร์ที่ 8 มีนาคม พ.ศ. 2564-ปัจจุบัน)
ออนไลน์ - พ.ศ. 2564 : ตี่ลี่ฮวงจุ้ย Short note ทางช่อง YouTube:ตี่ลี่ ฮวงจุ้ย

**แหล่งข้อมูลอื่น**
   น้องใหม่คลับ-  หนังดี- jaja_primrata
หมวดหมู่:บุคคลที่เกิดในปี พ.ศ. 2526
หมวดหมู่:นักแสดงอิสระชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาพัฒนาการ
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 21